Η **εθνική ομάδα ποδοσφαίρου ερασιτεχνών της Αγγλίας** ήταν η αντιπροσωπευτική ομάδα ερασιτεχνών της Αγγλίας στο ποδόσφαιρο. Ιδρύθηκε το 1901, λόγω της ανάπτυξης του επαγγελματικού παιχνιδιού, το οποίο σήμαινε ότι οι ερασιτέχνες παίκτες δεν μπορούσαν πλέον να βρίσκουν εύκολα θέσεις στην κύρια Εθνική Αγγλίας.

Ήταν η πιο επιτυχημένη ομάδα στο Βρετανικό Ερασιτεχνικό Πρωτάθλημα, κερδίζοντας σε 16 περιπτώσεις (5 μαζί με άλλες). Η Εθνική Αγγλίας ερασιτεχνών διαλύθηκε από την Ποδοσφαιρική Ομοσπονδία Αγγλίας το 1974.

Πρώτος αγώνας και αήττητο σερί
------------------------------

 Η Εθνική Αγγλίας ερασιτεχνών το 1914 στη Σουηδία
Ο πρώτος διεθνής αγώνας της ήταν εναντίον της Γερμανίας στις 21 Σεπτεμβρίου 1901, μια νίκη με 12–0 στο Γουάιτ Χαρτ Λέιν του Λονδίνου, με τον Ρέτζιναλντ Έρσκιν Φόστερ να σκοράρει 6 γκολ (μία πηγή αναφέρει 7). Έπρεπε να περάσουν άλλα 5 χρόνια μέχρι να ιδρυθεί μια επίσημη Εθνική Αγγλίας ερασιτεχνών. Ο επόμενος αγώνας ήταν ο εκτός έδρας αγώνας εναντίον της Γαλλίας την 1η Νοεμβρίου 1906 και είχε ως αποτέλεσμα τη νίκη της Αγγλίας με 15–0, με τον Στάνλεϊ Χάρις να σημειώνει 7 γκολ και τον Βίβιαν Γούντγουορντ 4 γκολ. Η ομάδα έπαιξε πολλούς αγώνες ενάντια στις «κανονικές» αντιπροσωπευτικές ομάδες της Ευρώπης, οι οποίες ήταν συνήθως ένα μείγμα ερασιτεχνών και επαγγελματιών παικτών. Η δύναμη της Εθνικής Αγγλίας ερασιτεχνών σήμαινε ότι ήταν ακόμη σε θέση να νικήσει πολλές από αυτές τις ομάδες και στην πραγματικότητα ήταν αήττητοι σε 20 αγώνες από το 1906 έως το 1910. Αν και αυτοί οι αγώνες της Αγγλίας ερασιτεχνών δεν θεωρούνται από την Ποδοσφαιρική Ομοσπονδία Αγγλίας ως πλήρεις διεθνείς αγώνες, θεωρούνται ότι είναι από τους αντιπάλους τους. Ως εκ τούτου, η Εθνική Αγγλίας ερασιτεχνών απέφερε τις μεγαλύτερες ήττες σε πολλά ευρωπαϊκά έθνη, όπως στην Ολλανδία το 1907, στη Γερμανία και στο Βέλγιο το 1909 και στη Σουηδία και στην Ουγγαρία το 1912 (ως Μεγάλη Βρετανία), νικώντας τις με 12–2, 9–0, 11–2, 12–2 και 7–0, αντίστοιχα.

Αγγλία ερασιτεχνών και ολυμπιακή ομάδα της Μεγάλης Βρετανίας
------------------------------------------------------------

Υπάρχει διάσταση απόψεων ως προς το εάν η εθνική ερασιτεχνών της Αγγλίας ήταν ουσιαστικά η Ολυμπιακή ομάδα της Μεγάλης Βρετανίας στα Ολυμπιακά τουρνουά ποδοσφαίρου του 1908 και του 1912. Ο ιστότοπος της ΠΟΑ θεωρεί τα χρυσά μετάλλια σε αυτά τα τουρνουά νίκη για την ομάδα ερασιτεχνών της Αγγλίας και όχι για μια βρετανική ομάδα, ενώ στο βιβλίο του Μπράιον Μπάτλερ φαίνεται ότι το πιστοποιητικό των νικητών ονομάζει την Αγγλία. Αντίθετα, ο ιστότοπος *England's Amateurs* του Μαρκ Τσάπμαν αναφέρει ότι οι ομάδες του 1908 και του 1912 ήταν η Μεγάλη Βρετανία και επισημαίνει το γεγονός ότι φωτογραφικά στοιχεία δείχνουν την ομάδα να παίζει με τη σημαία της Ένωσης στις φανέλες της. Μπορεί να ειπωθεί ότι και τα δύο επιχειρήματα είναι αληθινά, όπως συνέβη για το Ολυμπιακό τουρνουά του 1956, όπου η ομάδα έπαιξε ως *Μεγάλη Βρετανία*, αλλά η ομάδα οργανώθηκε από την ΠΟΑ και αποτελούνταν αποκλειστικά από ερασιτέχνες Άγγλους, καθώς τα άλλα έθνη απέσυραν την υποστήριξή τους.

Διάλυση και διάδοχοι
--------------------

Η ομάδα ερασιτεχνών της Αγγλίας διαλύθηκε το 1974 όταν η Ποδοσφαιρική Ομοσπονδία κατάργησε τη διάκριση μεταξύ ερασιτεχνών και επαγγελματιών, αποκαλώντας τους απλώς «παίκτες». Στη θέση της παίζει πλέον ένα αντιπροσωπευτικό συγκρότημα ημιεπαγγελματιών (Αγγλία Γ), που αποτελείται από παίκτες της Νάσιοναλ Λιγκ Σίστεμ.

Κορυφαίοι σκόρερ
----------------

 Ο Βίβιαν Γούντγουορντ είναι ο πρώτος σκόρερ όλων των εποχών της ομάδας ερασιτεχνών Αγγλίας, με 44 επίσημα γκολ
Ο παρακάτω κατάλογος περιλαμβάνει μόνο τους αγώνες πριν από τον Α΄ Πρώτο Παγκόσμιο Πόλεμο (1906–1914).

| Θέση | Παίκτης | Γκολ (+ανεπ.) | Συμ. | Μ.Ο. | Καριέρα |
| --- | --- | --- | --- | --- | --- |
| 1 | Βίβιαν Γούντγουορντ | 44 (+13) | 30 | 1.47 | 1906–1914 |
| 2 | Χάρι Στέιπλι | 28 (+6) | 14 | 2 | 1907–1909 |
| 3 | Σίριλ Ντάνινγκ | 11 (+1) | 4 | 2.75 | 1909–1913 |
| Γκόρντον Χορ | 11 (+5) | 14 | 0.79 | 1909 |
| 5 | Άρθουρ Μπέρι | 10 (+2) | 25 | 0.4 | 1908–1913 |
| 6 | Χάρολντ Γουόλντεν | 9 (+0) | 3 | 3 | 1912 |
| 7 | Κλάιντ Πέρνελ | 8 (+2) | 6 | 1.33 | 1907–1909 |
| Ουίλιαμ Στιρ | 8 (+0) | 6 | 1.25 | 1910–1911 |
| Τζέιμς Ρέιν | 8 (+0) | 10 | 1.25 | 1906–1909 |
| 10 | Στάνλεϊ Χάρις | 7 (+0) | 1 | 7 | 1906 |
| Τζορτζ Γουέμπ | 7 (+2) | 5 | 1.4 | 1910–1911 |
| Κρις Πόρτερ | 7 (+5) | 7 | 1 | 1908–1910 |

Δείτε επίσης
------------

* Ολυμπιακή ομάδα Μεγάλης Βρετανίας (ποδόσφαιρο ανδρών)
* Εθνική Ηνωμένου Βασιλείου (ποδόσφαιρο ανδρών)
* Εθνική Αγγλίας Γ (ποδόσφαιρο ανδρών)
* Εθνική Αγγλίας (ποδόσφαιρο ανδρών)

Σημειώσεις
----------

1. ↑  Αυτός ο αγώνας δεν θεωρείται πλήρης διεθνής από την Γερμανική Ποδοσφαιρική Ομοσπονδία και δεν εμφανίζεται στα αρχεία της Εθνικής Γερμανίας.
2. ↑  Lionel Louch scored four official and four unofficial goals for a total of eight and Willie Jordan scored six official and 1 unofficial goal for a total of seven.

Παραπομπές
----------

1. 1 2  «England Unofficial Match - Germany - 21 Σεπτεμβρίου 1901 - Match Summary and Report». *www.englandfootballonline.com*. Ανακτήθηκε στις 28 Ιουλίου 2022.
2. 1 2 3  McColl, Brian· Gorman, Douglas· Campbell, George (2017). *UK Amateur International Football: The Complete Record 1901-1974* (2nd έκδοση). ISBN 978-1-326-35601-9.
3. 1 2  Mark Chapman. «About The Project». *A complete record of the England amateur international football team 1906–1974*. England's Amateurs. Ανακτήθηκε στις 17 Νοεμβρίου 2010.
4. ↑  Mark Chapman (15 Απριλίου 2009). «The First England Amateur International Match». *A complete record of the England amateur international football team 1906–1974*. England's Amateurs. Ανακτήθηκε στις 17 Νοεμβρίου 2010.
5. ↑  «FORGOTTEN GLORIES – British Amateur Internationals 1901–1974» (PDF). Αρχειοθετήθηκε από το πρωτότυπο (PDF) στις 2 Ιουλίου 2017. Ανακτήθηκε στις 16 Ιουλίου 2017.
6. 1 2  Karel Stokkermans (30 Μαρτίου 2004). «England's and its Amateurs' series of 18 matches unbeaten each». Rec.Sport.Soccer Statistics Foundation. Ανακτήθηκε στις 17 Απριλίου 2011.
7. ↑  «All matches of The National Team in 1909». *DFB*. Αρχειοθετήθηκε από το πρωτότυπο στις 10 Ιουνίου 2009. Ανακτήθηκε στις 22 Μαρτίου 2011.
8. ↑  «Belgium – List of International Matches». Rec.Sport.Soccer Statistics Foundation. Αρχειοθετήθηκε από το πρωτότυπο στις 1 Ιουλίου 2016. Ανακτήθηκε στις 18 Νοεμβρίου 2011.
9. ↑  Σε ορισμένα χρόνια, κυρίως το 1908, το 1912 και το 1956, η Ολυμπιακή ομάδα της Μεγάλης Βρετανίας ήταν η εθνική ομάδα ερασιτεχνών της Αγγλίας που έπαιζε με τα χρώματα της Μεγάλης Βρετανίας. Οι πηγές διίστανται ως προς το αν αυτή η ομάδα πρέπει να θεωρείται ομάδα της Μεγάλης Βρετανίας ή Εθνική Αγγλίας.
10. ↑  «Archived copy». Αρχειοθετήθηκε από το πρωτότυπο στις 16 Μαρτίου 2008. Ανακτήθηκε στις 20 Δεκεμβρίου 2008.
11. ↑  Μπάτλερ, Μπράιον (1991). *The Official History of The Football Association*. London: Queen Anne Press. σελ. 54. ISBN 0-356-19145-1.
12. 1 2  Mark Chapman (25 Μαρτίου 2009). «Disputed status of international matches at amateur level». *A complete record of the England amateur international football team 1906–1974*. England's Amateurs. Ανακτήθηκε στις 17 Νοεμβρίου 2010.
13. ↑  «England Matches - The Amateurs 1906-1939». *englandfootballonline.com*. Αρχειοθετήθηκε από το πρωτότυπο στις 28 Μαρτίου 2022. Ανακτήθηκε στις 31 Ιουλίου 2022.

|  |  |
| --- | --- |
| 

|  |
| --- |
| * Πύλη:Ποδόσφαιρο
* Πύλη:Αγγλία
 |

 |